47 de români care lucrează la abatorul din Dissen au fost infectați cu COVID-19. Cum îi ajută compania.
47 de români lucrători la un abator din Dissen (Germania) au fost infectaţi cu COVID-19. 57 de români au fost plasaţi în carantină pentru că au intrat în contact cu cei infectaţi. Autorităţile locale transmit că starea lor este, însă, bună.
47 de români care lucrează la abatorul din Dissen (Germania) au fost găsiţi infectaţi cu COVID-19. De asemenea, 57 de români vor fi plasaţi în carantină, ca urmare a contactelor pe care le-au avut cu cei infectaţi, informează MAE.23 de români angajaţi la abator au avut, însă, rezultate negative la testare şi nu au fost în contact direct cu persoanele infectate, deci nu s-au impus măsuri asupra lor.Dar există veşti pozitive, autorităţile locale au reconfirmat starea bună de sănătate a cetăţenilor români infectaţi, astfel încât niciunul dintre aceştia nu necesită îngrijiri medicale.De asemenea, angajaţii abatorului beneficiază de sprijinul companiei pe întreaga perioadă a carantinei, fiind stabilit un sistem de livrare pentru hrană şi alte bunuri necesare.